OzLabs/hebrew-wiki-articles huggingface dataset:
הרמן השני, מרקיז באדן

הרמן השני, מרקיז באדן (בגרמנית: Hermann II. von Baden; בערך 1060 – 7 באוקטובר 1130) היה הראשון שהשתמש בתואר מרקיז באדן, לאחר התיישבות המשפחה בטירת הוהנבאדן. טירה זו נמצאת כיום בעיירה באדן-באדן.

== ביוגרפיה ==
הרמן היה בנם של הרמן הראשון מבאדן ויודית מבקננג-זוליכגאו. הוא היה שליט מרקיזות ורונה מ-1112 עד 1130.

הוא עיצב את עצמו כשליט בבאדן, רוזן בריסגביה, מרקיז ורונה. בסביבות 1070 החל הרמן לבנות את טירת הוהנבאדן על גבי שרידי מבנה קלטי ישן. לאחר השלמת המבנה ב-1112, הוא העניק לעצמו את התואר מרקיז באדן.

הוא בנה מחדש את מנזר אוגוסטינוס שאביו בנה ב-Backnang ב-1123. הרמן הובא למנוחות במנזר עם הכתובת:

"בקבר הזה שוכן המרקיז הרמן מבאדן, שהיה מייסד המנזר והמקדש הזה. הוא מת בשנת אלף גדל במאה ושלוש פעמים עשר מהזמן שבו ילדה הבתולה החסודה. כאשר הועבר לכאן יחד עם צאצאיו, חלפו חמש עשרה מאות שנה, לשם עשר ושלוש".

=== משפחתו ===
הרמן השני התחתן עם יודית מהוהנברג, ממנה נולדו לו הילדים הבאים:
* הרמן השלישי (מת ב-1160)
* יודית (מתה ב-1162), התחתנה עם אולריך הראשון מקרינתיה

== קישורים חיצוניים ==

קטגוריה:מרקיזי באדן
קטגוריה:נפטרים ב-1130
מגן לקהילות היהודיות (עמותה)

מגן לקהילות היהודיות היא עמותה הפועלת בישראל בתחום הסיוע לנפגעי אלימות מינית פיזית ומילולית, ומניעת אלימות במשפחה ומחוצה לה. העמותה פועלת באמצעות הפצת מידע, חינוך והדרכה להורים ואנשי מקצוע, ליווי ותמיכה לנפגעי אלימות ומשפחותיהם בהתמודדות עם רשויות החוק האכיפה<ref></ref>.

== רקע ==
באוקטובר 2015, פרסמה אביגיל קרלינסקי, חרדית מבית ליטאי, פוסט בפרופיל הפייסבוק האישי שלה שעסק בתחושת הביטחון של נשים. בעקבות פניות רבות שהיא קיבלה מנשים מהחברה החרדית שנפגעו בתקיפות, היא החליטה לפתוח עמוד פייסבוק בשם "לא תשתוק" וצרפה אליה את צביקי פליישמן ורחל גוטליב רושגולד, גם הם מהחברה החרדית. את השם לדף ולתנועה נתן שותפה של היילברון ליוזמה, יעקב מתן, משורר חרדי. עמוד הפייסבוק הזה הפך לכתובת עבור ילדים נפגעי עבירות בחברה החרדית והוביל לשיח על פגיעות, והארבעה אף הקימו יחד עמותה בשם "לא תשתוק". לאחר מספר שנות פעילות החליטה היילברון שלא לקחת חלק פעיל בניהול עמותת "לא תשתוק", שהתפרקה כעבור זמן מה.<ref name=":0"></ref>

עמותת מגן לקהילות היהודיות לקחה על עצמה את האחריות לדף הפייסבוק ולהמשך הסיוע לנפגעי אלימות בחברה החרדית, ואף הוסיפה את ההאשטג "לא תשתוק" ללוגו שלה.

== פעילות ==
העמותה מצהירה שמטרותיה לפעול למען שורדי התעללות וניצול מיני באמצעות מערכת המשפט.

חזון העמותה הוא לפעול לטובת יצירת קהילות יהודיות בטוחות יותר בישראל וברחבי העולם, באמצעות פיתוח ויישום תוכניות ושירותים שמטרתם ליצור שקיפות ולהעמיד בראש סדר העדיפויות את רווחתם של הקורבנות. העמותה פעילה מזה שנים בקהילה החרדית בישראל, ובפעילותה מטילה אחריות על תוקפים, ושואפת לבטל את הסטיגמות הנלוות לנפגעי תקיפות מיניות<ref></ref>.

פליישמן ורושגולד הצטרפו לעזור בפעילות, ופליישמן הוא חבר הוועד המנהל של מגן לקהילות היהודיות. השניים נבחרו בשנת 2018 במסגרת פרויקט "40 הצעירים המבטיחים" ורושגולד נבחרה לפרויקט האקטיביסטיות של ישראל 2019, שניהם של היומון הכלכלי גלובס<ref></ref>. בשנת 2022 זכתה רושגולד בפרס רפפורט<ref name=":0" /> במרץ 2021 לקחו חלק בחשיפת מעשיו של יהודה משי זהב אחרי שרבים אחרים ידעו והשתיקו את הפרשה במשך שנים<ref></ref>. השניים גם היו מעורבים בחשיפה של פרשת מלכה לייפר, מנהלת בית ספר חרדי במלבורן שהוסגרה לבסוף לשלטונות האוסטרליים. הם פעלו על מנת להוכיח שלמרות הטענות, לייפר כשירה לעמוד לדין<ref></ref>.

== קישורים חיצוניים ==
* 

* [https://magen-israel.org/ אתר האינטרנט הרשמי של עמותת מגן לקהילות היהודית]
* [https://www.guidestar.org.il/organization/580528230 עמותת מגן לקהילות היהודית] בגיידסטאר, אתר העמותות של ישראל
* [https://www.facebook.com/lo.tishtok לא תשתוק] בפייסבוק

== הערות שוליים ==

קטגוריה:ישראל: עמותות
קטגוריה:ארגונים חברתיים בישראל
קטגוריה:חברה
קטגוריה:ישראל: חברה
גיולה מאדאראס

גיולה מאדאראס (בהונגרית: Madarász Gyula; 3 במאי 1858 – 29 בדצמבר 1931), הידוע גם בשם יוליוס פון מאדאראס (Julius von Madarász), היה צפר ומאייר טבע הונגרי, שעבד ב.

==קורות חיים==
=== ראשית חייו וחינוך ===
מאדאראס נולד בפשט למשפחת אצולה עשירה קטנה. ביטחונו הכלכלי אפשר לו להקדיש את כל חייו לעבודה מדעית. הוא למד באוניברסיטת אטווש לוראנד, בבודפשט, תחילה למד רפואה, ולאחר מכן זואולוגיה. בשנת 1880, הוא השלים עבודת דוקטורט על האנטומיה של ציפורים ממשפחת הירגזיים.

=== קריירה מדעית ===
בין 1879 ל-1915 עבד מאדארס במוזיאון הלאומי של הונגריה. לאחר מכן עבר לנהל את המחלקה המקומית לאורניתולוגיה. כחלק מעבודתו טייל באירופה, באסיה, באפריקה, בדרום אמריקה ואף בחלקים רבים מהונגריה, לרבות בנויזידלרזה. בין השנים 1884–1889 עבד בעריכת כתב עת שעסק בחקר הציפורים, ואף תרם לכתב העת איורים שצייר. מאדאראס פרסם את איוריו אף בלקסיקון שעסק בציפורי הונגריה. ב-1896, בעת שביקר בסרי לנקה, זיהה 125 מינים של ציפורים. ב-1912, בעת ששט על הנילוס הכחול, לקה במלריה. בסך הכל, פרסם מאדאראס 150 עבודות העוסקות באורניתולוגיה.

=== קריירה אמנותית ===
מקאו שצייר מאדאראס]]
מאדאראס למד ציור מהצייר ההונגרי אנטל ליגטי , שעבד גם הוא במוזיאון ההונגרי הלאומי. ציורי הנוף של מאדאראס, כמו גם ציורים של חיות שצייר, הוצגו ב שבבודפשט, והוא גם אייר בעצמו את רוב האיורים בספרים ובמאמרים שפרסם בנושאי אורניתולוגיה.

== קישורים חיצוניים ==

== הערות שוליים ==

קטגוריה:מאיירים
קטגוריה:צפרים
קטגוריה:בודפשט: אישים
קטגוריה:הונגרים שנולדו ב-1858
קטגוריה:נפטרים ב-1931
הרמן השלישי, מרקיז באדן

הרמן השלישי, מרקיז באדן (בגרמנית: Hermann III. von Baden; בערך 1105 – 16 בינואר 1160), שכונה "הגדול", היה מרקיז ורונה ובאדן.

== ביוגרפיה ==
הרמן היה בנם של הרמן השני, מרקיז באדן ויודית פון הוהנברג. הוא היה שליט באדן מ-1130 עד 1160.

הרמן השלישי, שהיה מסור בנאמנות לבית שטאופן, הסתכסך עם קרוביו מצהרינגן-שוואביה. בשנת 1140 הוא השתתף במצור על טירת ויבטראו, וקיבל את השליטהעל זלץ באלזס.

בשנת 1151 נלקחה מרקיזות ורונה מאוטוקר השלישי משטיריה והוענקה להרמן השלישי. שטר תרומה קיים משנת 1153, לפיו פרידריך הראשון קנה את טירת בזיגהיים מהרמן השלישי.

הרמן השלישי לחם במערכה האיטלקית הראשונה של הקיסר פרידריך הראשון, וזכה בתואר מרקיז ורונה.

הרמן השלישי השתתף במסע הצלב השני.

=== משפחתו ===
הרמן התחתן עם ברטה פון לוטרינגן (מתה לאחר 1162), ב-1134; היא הייתה בתם של זימון הראשון, דוכס לורן, ואשתו אדלייד מלובן. נולדו לו הילדים הבאים:
* הרמן הרביעי (נפטר ב-13 בספטמבר 1190) 
* גרטרוד (נפטרה לפני 1225) התחתנה עם הגראף אלברכט פון דגבורג

לאחר מכן, הוא התחתן עם מריה מבוהמיה לאחר 1141. היא הייתה בתו של הדוכס סובסלב הראשון, דוכס בוהמיה.

הרמן השלישי נקבר במנזר אוגוסטינוס בבקנאנג.

== קישורים חיצוניים ==

== הערות שוליים ==

קטגוריה:מרקיזי באדן
קטגוריה:בית צרינגן
קטגוריה:נפטרים ב-1160
ברל'ה קרומבי

שלום בער (ברל'ה) קרומבי (נולד ב-25 ביולי 1986) הוא איש תקשורת, ופעיל ימין ישראלי. שימש בעבר כיועץ אסטרטגי של איתמר בן גביר ועוצמה יהודית, וכן של איילת שקד ונפתלי בנט בזמן התמודדות מפלגת הבית היהודי בבחירות המוניציפליות בירושלים ב-2018.

== ביוגרפיה ==
קרומבי נולד בחיפה למשפחה חב"דית. אביו, הרב זאב קרומבי עוסק בטיפול, ומנהל מוסדות של כולל חב"ד, ואימו נורית היא מנהלת מעונות יום ומדריכה פדגוגית.

== פעילות ציבורית ==
בשנת 2005, במהלך תוכנית ההתנתקות, פעל ביישובי גוש קטיף, כדי לתת תמיכה למפונים. בסיום שנות הישיבה הקטנה נסע לארצות הברית, ולאחר כשנה עבר להודו וייסד בית חב"ד בדרום הודו.

בשנים אלו החל את דרכו העיתונאית בפרסום מאמרים וכתבות בשבועון בית משיח.

בגיל 22 הקים את ארגון "שמיא", בית חב"ד אלטרנטיבי לרווקי הציונות הדתית שפעל בשכונת נחלאות בירושלים עד לתקופת מגפת הקורונה.

במקביל, החל לכתוב מאמרי דעה בעיתון "מעריב" בנושאי אקטואליה ופוליטיקה.

=== ניהול קמפיינים ===
בשנת 2018 ניהל את קמפיין הבחירות של מפלגת הבית היהודי בירושלים בבחירות למועצת העיר, ובבחירות לכנסת העשרים ושלוש ניהל את הקמפיין של מפלגת עוצמה יהודית.

ניהל מעל 150 קמפיינים לגיוס המונים, בהם קמפיין של קהילות בני עקיבא, מכון מאיר, ישיבת חומש ועוד. ב-2022 ניהל בשיתוף עם ינון מגל את קמפיין מימון ההמונים לתמיכה כספית בבנימין נתניהו.

=== התמיכה ברפורמה המשפטית ===

בינואר 2023, בעקבות המחאה נגד ממשלת ישראל השלושים ושבע, קרומבי גייס 60 אלף ש"ח לצורך קניית שלט מול מגדלי עזריאלי בתל אביב. מספר ימים לאחר מכן הוא פתח קבוצה ב-PayBox לצורך מימון הקמפיין לתמיכה ברפורמה, וגייס עשרות אלפי שקלים בתוך מספר ימים.

מספר שבועות לאחר מכן הקים את ארגון "תקומה 2023", ופתח קמפיין לחיזוק המאבק לתמיכה ברפורמה המשפטית, בו גייס למעלה ממאה אלף ש"ח. עם הכסף שנתרם, קרומבי פרסם מודעות תמיכה ברפורמה ברחבי הארץ, וכן בעיתונים "ידיעות אחרונות", "הארץ", "בשבע" ועוד.

ב-27 במרץ 2023, לקראת הודעת ראש הממשלה בנימין נתניהו על דחיית חקיקת הרפורמה המשפטית, ארגן קרומבי עם אביחי בוארון הפגנה של תומכי הרפורמה המשפטית בירושלים, בהשתתפותם של יותר מעשרת אלפים מפגינים.

באותו שבוע קרומבי התחיל לארגן את "הפגנת המיליון", שהתקיימה יום לאחר יום העצמאות בירושלים מול הכנסת בהשתתפות כ-200 אלף אנשים,<ref></ref> ופתח קמפיין מימון המונים נוסף לקראת ההפגנה.

== חיים אישיים ==
בגיל 22 נישא לליבא שיימוס, מנהלת בית ספר חב"ד בתל ציון ומאמנת אישית. לזוג שבעה ילדים.<ref></ref>

== קישורים חיצוניים ==

* [https://www.srugim.co.il/tag/ברלה-קרומבי ברלה קרומבי - תגית] באתר סרוגים
* 
* 

==הערות שוליים==

קטגוריה:יועצי תקשורת ישראלים
קטגוריה:ירושלים: אישים
קטגוריה:פעילים פוליטיים ישראלים
קטגוריה:שא-נור: אישים
קטגוריה:חיפה: אישים
קטגוריה:ישראלים שנולדו ב-1986
מהומות אלכסנדריה (66)

מהומות נרחבות פרצו באלכסנדריה, שבמצרים הרומית, בשנת 66, במקביל לפרוץ המרד הגדול ביהודה הרומית השכנה.

עם התגברות המתח בין היוונים ליהודים, ארגנו תושבי אלכסנדריה אספה ציבורית, כדי לדון בארגון משלחת לנירון קיסר, ומספר רב של יהודי אלכסנדריה הגיע לאמפיתיאטרון. כאשר ראו התושבים את היהודים הם תקפו אותם. הם הרגו את רוב היהודים, ואלו שנתפסו נשרפו חיים. היהודים חיפשו תגמול על מה שעשו היוונים ואיימו להגיב באלימות.

הנציב הרומי של מצרים, גאיוס קאיקינה טוסקוס , לא הצליח להתמודד עם המהומות. במאי 66, טוסקוס הוחלף בטיבריוס יוליוס אלכסנדר, בעצמו ממשפחה יהודית, שהצליח לרסן את הפורעים. טיבריוס הזמין לפגישה ביחידות את ראשי היהודים ושכנע אותם לשתוק, ולא להתגרות ולהקים נגדם את הצבא הרומי. אבל המסיתים לא התייחסו לאיום ברצינות, ונזפו בו על כך שאיים עליהם. המושל הבין שהמתמרדים ביותר לא יירגעו אלא אם כן אסון גדול יפול עליהם. הוא שלח את שני הלגיונות הרומיים שהיו בעיר (הלגיון השלישי קירנאיקה והלגיון ה-22 דיוטריאנה), יחד עם 5,000 חיילים נוספים, להעניש את היהודים. הם הורשו לא רק להרוג אותם, אלא גם לבזוז את רכושם ולהצית את בתיהם. הרומאים לא גילו רחמים כלפי התינוקות, לא התייחסו לזקנים, והמשיכו בשחיטה של אנשים בכל גיל. יותר מ-50,000 יהודים שכבו מתים ברחובות. טיבריוס יוליוס אלכסנדר ריחם בסופו של דבר על היהודים ועצר את ההתקפות.<ref></ref>

זו הייתה רק אחת ההתקפות הרבות שפרצו לא רק באלכסנדריה, אלא גם בדמשק, בקיסריה ובמקומות רבים אחרים.<ref></ref><ref></ref> במהלך האירועים תקף הנציב יוליוס אלכסנדר את הרובע היהודי של העיר.<ref name="morkot"></ref>

== פרספקטיבה היסטורית ==
המתיחות בין היהודים ליוונים-רומים באלכסנדריה החלה לאחר מהומות שנת 38 לספירה, עם אירוע אלים נוסף שבא לאחר מכן בשנת 55 לספירה.<ref name="morkot" /> מאוחר יותר, למלחמות היהודים-רומאים הייתה השפעה רבה על אלכסנדריה, כאשר הקהילה היהודית הגדולה בעיר ערכה מהומות נרחבות בשנת 66 לספירה. אלימות גדולה בהרבה התרחשה 50 שנה מאוחר יותר, כאשר בשנת 117 לספירה, השתתפו יהודי אלכסנדריה בהתפרעויות הגדולות של מרד התפוצות, והצליחו להרוס חלק גדול מהעיר היוונית לפני שהצבא הרומי ירד לעיר כדי לדכא את המרד.

== ראו גם ==
* מרידות יהודה ברומא
* מהומות אלכסנדריה (38)

== הערות שוליים ==

קטגוריה:המרד הגדול
קטגוריה:66
קטגוריה:יהודי אלכסנדריה הרומית
קטגוריה:60-69 לפנה"ס
קטגוריה:אלכסנדריה: היסטוריה
אלקסון

אלקסון דה אוליביירה קרדוסו (בפורטוגזית: Elkeson de Oliveira Cardoso במנדרינית: 艾克森 איי קסן; נולד ב-13 ביולי 1989) הוא כדורגלן ברזילאי-סיני המשחק בעמדת החלוץ בגרמיו.

==קריירת מועדונים==
===ראשית הקריירה===
אלקסון התחיל את הקריירה שלו במחלקת הנוער של ויטוריה אליה הצטרף בגיל 13. בשנת הצטרף לקבוצה הבוגרת עמה העפיל לליגת העל הברזילאית בסיום העונה. במאי חתם בבוטפוגו במדיה שיחק שנה וחצי.

===המעבר לסין===
ב-24 בדצמבר 2012 אלקסון חתם בגואנגג'ואו אוארגראנד תמורת 5.7 מיליון אירו. בעונתו הראשונה לא נכלל בסגל הקבוצה לקראת ליגת האלופות האסיאתית עקב הגבלת הזרים. ב-3 במרץ 2013 ערך את הופעת הבכורה שלו בקבוצה בגמר הסופר קאפ הסיני 2013 2-1 לג'יאנגסו סיינטי. ב-8 במרץ הבקיע צמד במשחק הפתיחה של הליגה הסינית בניצחון 1-5 נגד שאנגחאי שנשין. ביולי לוקאס באריוס עזב את המועדון ואלקסון נכלל בסגל הקבוצה לקראת ליגת האלופות האסיאתית. בעונתו הראשונה בגואנגג'ואו כבש 24 שערים בליגה, והוסיף עוד 6 בליגת האלופות שעזרו לקבוצתו לזכות בתואר לראשונה בתולדותיו.

ב-1 בדצמבר 2013 הורחק במסגרת גמר גביע ה-FA הסיני לאחר שפגע בפניו של יאנג האו. 4 ימים לאחר מכן הורחק ל-4 משחקים ונכנס ב-20 אלף יואן סיני. ב-14 בדצמבר הבקיע ברבע גמר גביע העולם למועדונים 2013 בניצחון 0-2 נגד אל-אהלי. ב-21 בנובמבר 2015 הבקיע את שער הניצחון נגד שבאב אל-אהלי שהביא לזכייה שנייה של המועדון בליגת האלופות האסיאתית תוך 3 שנים.

ב-21 בינואר 2016 חתם בשאנגחאי SIPG תמורת כ-132 מיליון יואן סיני. ב-4 באפריל 2018 הבקיע את שער הבכורה שלו בתיקו 1-1 הגד קוואסאקי פרונטאלה בשלב הבתים של ליגת האלופות. ב-18 בספטמבר הבקיע שער בניצחון נגד קבוצתו לשעבר גואנגג'ואו אוורגראנד, שהיה גם הניצחון הראשון של שאנגאחי נגד גואנגג'ואו. בעונת זכה עם המועדון באליפות סין, שהייתה גם האליפות הראשונה של המועדון.

ב-9 ביולי 2019 אלקסון חזר לקדנציה שנייה בגואנגג'ואו. ב-20 ביולי כבש שלושער בדרבי נגד גואנגג'ואו R&F.

===החזרה לברזיל===
ב-12 באפריל 2022 חתם בגרמיו מהליגה הברזילאית השנייה עד לסיום העונה. בגרמיו כבש 4 שערים ב-23 הופעות ובסיום העונה שוחרר מהמועדון.

==קריירה בינלאומית==
בספטמבר זומן לראשונה לסגל נבחרת ברזיל, אך לא זכה לדקות משחק בה.

באוגוסט קיבל אזרחות סינית וזומן לנבחרת סין. אלקסון הפך לכדורגלן הראשון בנבחרת שאין לו שורשים סינים. לאחר מכן, נאלץ לשנות את שמות לאיי קסן בגלל החוק הסיני. ב-10 בספטמבר ערך את הופעת הבכורה שלו בנבחרת בניצחון 0-5 נגד , בו כבש צמד.

עם חזרתו לברזיל הודיע על פרישה מנבחרת סין.

==תארים==
; ויטוריה
*אליפות באיאנו: 
*קופה דו נורדסטה: 

; בוטפוגו
*טאצ'ה ריו: 

; גואנגג'ואו אוורגראנד
*ליגת העל הסינית: , , , 
*ליגת האלופות האסיאתית: , 

; שאנגאחי SIPG
*ליגת העל הסינית: 
*גביע ה-FA הסיני: 

; גרמיו
*רקופה גאוצ'ה: 

; נבחרת ברזיל
*סופרקלאסיקו דה לאס אמריקאס: 

; אישיים
*נבחרת העונה בליגת האלופות האסיאתית: , 
*כדורגלן השנה של ההתאחדות לכדורגל בסין: 
*נעל הזהב הסינית: , 
*נבחרת העונה בליגת העל הסינית: , 

==קישורים חיצוניים==

קטגוריה:כדורגלנים ברזילאים
קטגוריה:כדורגלנים סינים
קטגוריה:חלוצי כדורגל ברזילאים
קטגוריה:חלוצי כדורגל סינים
קטגוריה:כדורגלני ויטוריה
קטגוריה:כדורגלני בוטפוגו
קטגוריה:כדורגלני גואנגג'ואו
קטגוריה:כדורגלני שאנגחאי פורט
קטגוריה:כדורגלני גרמיו
קטגוריה:ברזילאים שנולדו ב-1989
קטגוריה:סינים שנולדו ב-1989
שאלק וילם ברגר

שאלק וילם ברגר (באפריקאנס: Schalk Willem Burger; 6 בספטמבר 1852 - 5 בדצמבר 1918) היה מנהיג צבאי, עורך דין, פוליטיקאי ומדינאי אפריקאנר, אשר שימש בפועל כנשיא הרפובליקה הדרום אפריקאית מ-1900 עד 1902, בזמן שהנשיא פול קרוגר היה בגלות.

== קריירה צבאית ==
הוא שירת במלחמת הסקהונה ב-1876, ולאחר מכן במלחמת הבורים הראשונה, שבה שירת כפילדקורנט.

הוא נבחר למפקד הקומנדו של לידנבורג ב-1885. עם פרוץ מלחמת הבורים השנייה שירת כגנרל מפקד במספר קרבות, כולל קרב ספינקופ וקרב מודדרריבר.<ref name=":0"></ref> הוא מתח ביקורת על חוסר יכולתו הצבאית במהלך המצור על ליידסמית' וכן כאשר כוחות הבורים נסוגו מספונקופ. עקב כך הוא בחר לפרוש מתפקידו הצבאי ולחזור לתפקידו בממשלה.<ref></ref>

== קריירה פוליטית ==
כפוליטיקאי, הוא תואר כ"נאור וממולח" והוא היה אחד היריבים הפוליטיים של פול קרוגר.<ref name=":0" /><ref></ref> הוא נבחר לפולקסטרד ב-1887, לימים כיהן כיושב ראש.

במרץ 1900, לאחר מותו של פיט יוברט, הוא נבחר לסגן הנשיא תחת הנשיא פול קרוגר. בספטמבר 1900, הוא ירש את קרוגר כנשיא המדינה, לאחר שקרוגר עזב לאירופה.<ref></ref>

במהלך הטריבונל הצבאי במאי 1901, הוא דגל בהפסקת פעולות האיבה, אך הצעתו זכתה להתנגדות נחרצת על ידי הנשיא מרטינוס תוניס סטיין ממדינת אורנג' החופשית.<ref></ref>
ברגר במלחמת הבורים השנייה
לאחר תום המלחמה ביקר בורגר באירופה, כולל בהאג. בשנת 1905, בורגר הפך לחבר מייסד במפלגת "הט פולק" והשיג מקום בלתי מעורער במועצה המחוקקת. בורגר היה ציר של טרנסוואל לוועידה הלאומית בשנת 1908 שהובילה להקמת איחוד דרום אפריקה בשנת 1910. לאחר הקמת האיחוד של דרום אפריקה, הפך בורגר לחבר במפלגה הדרום-אפריקאית תחת הגנרל לואי בותה. עלה ליושב ראש סניף טרנסוואל של המפלגה הדרום אפריקאית. ב-1911 הפך בורגר לחבר בוועד הפועל של טרנסוואל ולאחר בחירתו לסנאט ב-1913, המשיך בורגר לכהן כסנאטור עד מותו ב-5 בדצמבר 1918.

== קישורים חיצוניים ==

== הערות שוליים ==

קטגוריה:נשיאים
קטגוריה:הרפובליקה הדרום-אפריקאית: אישים
קטגוריה:מלחמות הבורים: אישים
קטגוריה:אפריקאנרים
קטגוריה:ילידי 1852
קטגוריה:נפטרים ב-1918
הפועל ירושלים (כדוריד)

הפועל ירושלים (כדוריד) היא קבוצת כדוריד אשר משחקת בליגה הארצית בכדוריד. הקבוצה עורכת את משחקיה הביתיים בהיכל מלחה, שמכיל 2,000 מקומות ישיבה.

== צוות מקצועי וניהולי ==
* מאמן: עידו (שימי) שמרון
* פיזיותרפיסט: תום קוש
* קפטן הקבוצה: רותם גרבר
* חבר הנהלה: רועי אטיאס

== סגל הקבוצה לעונת 2022/23==

==קישורים חיצוניים==
* [http://www.handballisr.co.il/team.asp?TId=50 הפועל ירושלים], באתר איגוד הכדוריד בישראל
* [https://www.hapoel.org.il/Articles/%D7%94%D7%9B%D7%93%D7%95%D7%A8%D7%99%D7%93-%D7%A2%D7%9C-%D7%9B%D7%91%D7%99%D7%A9-%D7%9E%D7%A1%D7%A4%D7%A8-1/?fbclid=IwAR0r3DaSBdClDjV0ugBFaYNwEpmsvJvX3cROT-P3Q-185QvmP1-htkYKHxM כתבה], באתר מרכז הפועל
* 

קטגוריה:התאחדות הפועל: מועדוני כדוריד
קטגוריה:הפועל ירושלים
סיטי קאר

סיטי קאר היא חברה לשיתוף מכוניות שהוקמה ב-2013.

== החברה ==
סיטי קאר הוקמה ב-2013 על ידי מאיר רותם ואריה בלומנטל, ב-2016 רותם פרש, ומאז שמואל רוזנברג הוא הבעלים והמנכ"ל.

התשלום הוא לפי משך זמן ההשכרה וטווח נסיעה בקילומטר, יש אפשרות לעשות מנוי, המחיר כולל דלק וביטוח, יש להחזיר את הרכב לתחנת המוצא ממנה נלקח. בשיטת A TO A.

החברה אינה פעילה ואף אוסרת שימוש ברכביה ביום השבת.

על השירות ניתן לשלם באתר, ובאפליקציה, מכיוון שהחברה מיועדת גם לציבור החרדי, ניתן לשלם על נסיעה גם באמצעות מערכת ייעודית בסלולרי כשר.

סיטי קאר זכתה במכרזים במצפה רמון, בירושלים בשדרות, ובערים נוספות, כמו כן החברה פעילה בלמעלה מ-50 יישובים בארץ.

בסוף 2016 פרסמה החברה שממוצע השימושים עמד על 700 נסיעות ביום (19.000 בחודש).

נכון לתחילת 2023, סיטי קאר מחזיקה צי של כ-900 רכבים הממוקמים בתחנות ייעודיות ברחבי הערים והשכונות.

== קישורים חיצוניים ==
* 
* 
* 

== הערות שוליים ==

קטגוריה:חברות תחבורה ישראליות
קטגוריה:תחבורה בת קיימא בישראל
קטגוריה:חברות השכרת רכב
קטגוריה:ישראל: חברות שהוקמו ב-2013
בעבוע (בישול)

מרק קציצות מבעבע על כיריים
בעבוע היא שיטת בישול שבאמצעותה מבשלים מזון בנוזלים חמים בטמפרטורה הנמוכה מנקודת הרתיחה של מים<ref>[http://culinaryarts.about.com/od/glossary/g/simmer.htm Simmer definition] from [http://culinaryarts.about.com/ About.com - Culinary arts]. Retrieved May 2009.</ref> (100 מעלות צלזיוס) ומעל טמפרטורת שליקה (71–80 מעלות צלזיוס). בכדי להגיע לבעבוע יציב, יש להביא נוזל לרתיחה ולהפחית את מקור החום שלו לטמפרטורה נמוכה וקבועה.

== בהכנת אוכל ==
בעבוע היא שיטת בישול עדינה יותר מהרתחה ומונע מהמזון להתקשות או להתפרק. שיטת זו היא בדרך כלל שיטת בישול מהירה ויעילה. מזון שבושל בבעבוע בחלב או בשמנת במקום במים מכונה לפעמים מוקרם. טמפרטורת הבעבוע המתאימה היא נושא שנוי במחלוקת בין שפים, לפי המכון הקולנירי של אמריקה הטמפרטורה האידיאלית מתחילה מ-82 מעלות צלזיוס.<ref>The Culinary Institute of America (CIA). (2011). The Professional Chef, 9E (p. 263). Hoboken, NJ: John Wiley & Sons, Inc.</ref>

=== מטבח יפני ===
במטבח היפני, בעבוע נחשב לרוב לאחת מארבעת טכניקות הבישול הבסיסיות, יחד עם צלייה, אידוי וטיגון עמוק. <ref>Hosoi, C. (2012). Cooking Classics: Japan. A Step-by-Step Cookbook (p. 13). Singapore: Marshall Cavendish Cuisine.</ref>

=== מטבח אמריקאי ===
אוכל שמוכן בסיר לבישול איטי מבושל בבעבוע. מנות רבות מבושלות באופן זה במטבח האמריקאי, ביניהן: נזידים, צ'ילי קון קרנה ומרקים.

=== מטבח בולגרי ===
אוכל בולגרי מסורתי, ובמיוחד מנות בשר רכות, מבושלות בבעבוע לעיתים קרובות לפרקי זמן ממושכים. נזיד הגולאש ופפריקש המאפיינות מטבח זה מבושלות בבעבוע.

=== מטבח הולנדי ופלמי ===
מבער הולנדי טיפוסי לבעבוע בשר
במטבח ההולנדי והפלמי המסורתי, נתחי בקר שאינם רכים מבשלים בבעבוע במשך מספר שעות לקבלת פלמנדה קרבונדה (נזיד פלמי). באופן מסורתי מבשלים בלהבה נמוכה, הבוערת מצריכת שמן. על כיריים מודרניות, נהוג בהולנד לבשל נזידים באש נמוכה מאוד. בדרך כלל משתמשים במחבת ברזל יצוק עם תחתית עבה. הבשר מוכן אם ניתן לפרק אותו בקלות לסיבים.<ref></ref>

=== מטבח פרסי ===
בעבוע הוא אחד מסגנונות הבישול הפופולריים ביותר באיראן ובאפגניסטן. במטבח הפרסי המסורתי, כמעט כל סוגי החורשט הפרסי מבושלים בבעבוע במשך מספר שעות. מקרה דומה עם מספר מנות איראניות אחרות ביניהן אבגושט ובוזבאש.

=== תנורים מודרניים ===
חלק מתנורי הגז המודרניים מצוידים במבער בעבוע, כאשר מבערים כאלה ממוקמים בדרך כלל בחלקו האחורי של התנור. בכיריים חשמליות רבות יש מצב בעבוע מובנה.

=== בישול איטי ===

סיר לבישול איטי הוא סיר חשמלי המשמש לבעבוע של מזון במשך שעות בכל פעם.<ref>Gisslen, W. (2011). Professional Cooking, 7E (p. 71). Hoboken, NJ: John Wiley & Sons, Inc.</ref>

== הערות שוליים ==

קטגוריה:שיטות בישול
צ'ילי קון קסו

צ'ילי קון קסו מוגש במסעדה
צ'ילי קון קסו (בספרדית: Chile con queso; פירוש מילולי: צ'ילי עם גבינה) הנקרא לפעמים פשוט קסו, הוא מתאבן או תוספת של גבינה מותכת ופלפל צ'ילי, המוגש בדרך כלל במסעדות טקס-מקס כמטבל לצ'יפס טורטייה.

== רקע ==
צ'ילי קון קסו הוא חלק ממטבח הטקס-מקס ומטבח דרום-מערב ארצות הברית, שמקורו במדינת צ'יוואווה שבצפון מקסיקו<ref></ref> כגרסה של קסו צ'יוואווה וקסו פליימאדו.<ref></ref> צ'ילי קון קסו נמצא בעיקר בתפריטים של מסעדות טקס-מקס בדרום מערב ומערב ארצות הברית.<ref></ref>

=== רכיבים ===
צ'ילי קון קסו הוא רוטב חלק וקרמי, המשמש כמטבל, שעשוי מתערובת של גבינות מותכות (לעיתים קרובות גבינת ולויטה או גבינה מעובדת אחרת, מונטריי ג'ק או גבינת שמנת), שמנת ופלפל צ'ילי.<ref></ref><ref></ref> מסעדות רבות מגישות צ'ילי קון קסו עם מרכיבים נוספים כמו פיקו דה גאלו, שעועית שחורה, גואקמולה ובשר בקר או חזיר טחון. הרוטב בדרך כלל בצבע צהוב או לבן.

=== הגשה ===
צ'ילי קון קסו מוגשת כמנה חמה. ניתן לאכול אותה עם טורטייה, צ'יפס טורטייה או צ'יפס פיתה שעבה יותר מצ'יפס טורטייה רגיל.<ref name="Queso"></ref><ref></ref> היא יכולה לשמש גם כרוטב על נאצ'וס, פהיטה, טאקו, אנצ'ילדה, מיגאס, קסדייה או כל מנת טקס-מקס אחרת.

בעוד שמסעדות טקס-מקס בארצות הברית לרוב מציעות צ'יפס וסלסה ללא תשלום, קסו מוצע בדרך כלל תמורת תשלום נוסף.

לעיתים קרובות מכנים את הרוטב בשם המקוצר 'קסו' (גבינה), מה שעלול ליצור בלבול בינו לבין מטבל גבינה, שלרוב אינו מכיל פלפלים.
 
== קישורים חיצוניים ==

== הערות שוליים ==

קטגוריה:טקס-מקס
קטגוריה:המטבח המקסיקני
קטגוריה:מאכלי גבינה
קטגוריה:מתאבנים
הרמן הרביעי, מרקיז באדן

הרמן הרביעי, מרקיז באדן (בגרמנית: Hermann IV. von Baden; 1135 – 13 בספטמבר 1190) היה מרקיז ורונה ומרקיז באדן מ-1160.

== ביוגרפיה ==
הרמן נולד ב-1135, והיה בנם של הרמן השלישי וברטה מלורן, בתו של סיימון הראשון, דוכס לורן. בסביבות 1162 התחתן עם ברטה, בתו של הרוזן פלטין לודוויג מטיבינגן.

יחד עם הקיסר פרידריך הראשון, הרמן השתתף במצור ובחורבן מילאנו. בשנים 1176 עד 1178 הוא השתתף במערכה האיטלקית של פרידריך, והיה שותף בקרב לגנאנו ב-1176. הרמן היה ערב לשלום קונסטנץ ב-1183, שבו הפכו ערי לומברדיה לעצמאיות.

הרמן לחם תחת הקיסר במהלך מסע הצלב השלישי, וחצה את אנטוליה בדרך למצור על עכו. מותו של פרידריך ביוני 1190 גרם לאלפי חיילים גרמנים לעזוב את הכוח ולחזור הביתה דרך הנמלים של קיליקיה וסוריה. הצבא הגרמני-הונגרי המשותף המשיך דרומה אך נפגע במחלה ליד אנטיוכיה, מה שהחליש אותו עוד יותר. הרמן מת במחנה ב-13 בספטמבר 1190. רק שריד מהצבא המקורי הגיע למצור.

=== משפחתו ===
* הרמן החמישי, מרקיז באדן-באדן (נפטר ב-16 בינואר 1243)
* היינריך הראשון, מרקיז באדן-האכברג (נפטר ב-2 ביולי 1231)
* פרידריך (1161–1217)
* יוטה
* ברטה

קטגוריה:מרקיזי באדן
קטגוריה:ילידי 1135
קטגוריה:נפטרים ב-1190
Do It Again

"Do It Again" הוא סינגל של הזמרת האמריקאית, פיה מיה, בשיתוף פעולה עם הזמרים האמריקאים, כריס בראון וטייגה. השיר יצא, על ידי חברות התקליטים Wolfpack ואינטרסקופ רקורדס, ב-4 במאי 2015. השיר נכתב על ידי פיה מיה, ג'רי אפמטה, ג'ורג' וייקוסו, מארק גריפין, טייגה וניק נאק, והופק על ידי ניק נאק.<ref></ref> בשיר, יש אזכור לטו לאברס פוינט.<ref name="IslandReggae"></ref><ref name="LyricVideo"></ref>

נכון לדצמבר 2022, השיר הושמע למעלה מ-556 מיליון פעמים ביוטיוב,<ref></ref> ולמעלה מ-450 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|פלטינה
|70,000
|-
!דנמרק (IFPI Danmark)
|פלטינה
|90,000
|-
!ניו זילנד (RMNZ)
|פלטינה
|15,000
|-
!פולין (ZPAV)
|זהב
|10,000
|-
!שוודיה (GLF)
|זהב
|20,000
|-
!הממלכה המאוחדת (BPI)
|2× פלטינה
|1,200,000
|-
!ארצות הברית (RIAA)
|פלטינה
|1,000,000
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! scope="row" |עולמי
| 4 במאי 2015
|הורדת מוזיקה, הזרמת מוזיקה
| rowspan="3" |אינטרסקופ רקורדס, Wolfpack
| style="text-align:center;" |<ref name="AppleMusic">Releases for the single:
* 
* 
* </ref>
|-
! scope="row" | ארצות הברית
| 11 במאי 2015
| רדיו עכשווי קצבי
| style="text-align:center;" |<ref name="Rhythmic"></ref>
|-
! scope="row" | הממלכה המאוחדת
| 4 בספטמבר 2015
| rowspan="2" |להיט רדיו עכשווי
| style="text-align:center;" |<ref name="BBCRadio1"></ref>
|-
! scope="row" |איטליה
| 16 באוקטובר 2015
| יוניברסל מיוזיק גרופ
| style="text-align:center;" |<ref name="ItalyRadio"></ref>
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2015
קטגוריה:שירי טייגה
קטגוריה:שירי כריס בראון
קטגוריה:שירים באנגלית
קטגוריה:בלדות פופ
קטגוריה:שירי היפ הופ אמריקאיים
קטגוריה:שירי R&B עכשוויים אמריקאיים
קטגוריה:סינגלים בהוצאת אינטרסקופ רקורדס
רוברט ברגלנד

רוברט סלמר ברגלנד (באנגלית: Robert Selmer Bergland; ) היה חקלאי ופוליטיקאי אמריקאי, שכיהן כמזכיר החקלאות של ארצות הברית תחת הנשיא ג'ימי קרטר בשנים 1977–1981, ולפני כן כחבר בית הנבחרים של ארצות הברית מטעם מחוז הקונגרס השביעי של מינסוטה.

== ביוגרפיה ==
ברגלנד נולד בסמוך לעיירה רוזו (Roseau) שבצפון מינסוטה, בנם של מייבל (אוונס) וסלמר בנט ברגלנד, מכונאי מוסך. במשך שנתיים למד חקלאות באוניברסיטת מינסוטה. בתום לימודיו הגבוהים התמקצע בחקלאות והפך לפקיד בשירות הייצוב והשימור החקלאי של מחלקת החקלאות של ארצות הברית בשנים 1963–1968. בשנת 1970 נבחר ברגלנד אל בית הנבחרים של ארצות הברית, ובראשית ינואר 1971 החל לייצג את מחוז הקונגרס השביעי של מינסוטה בבית הנבחרים האמריקאי. הוא נבחר מטעם מפלגת העבודה-הדמוקרטית-חקלאית של מינסוטה, המסונפת למפלגה הדמוקרטית, לאחר שגבר בבחירות 1970 על אודין הלאנג המכהן. במהלך כהונתו היה חבר בוועדת החקלאות של בית הנבחרים.

ב-22 בינואר 1977 התפטר ברגלנד מבית הנבחרים האמריקאי זמן קצר לאחר תחילת כהונתו החדשה, בעקבות מינויו למזכיר החקלאות של ארצות הברית בידי נשיא ארצות הברית ג'ימי קרטר. כהונתו החלה ב-23 בינואר. במהלך שירותו כמזכיר החקלאות התגלעה מחלוקת בין מחלקת החקלאות למנהל השירותים הכלליים (General Services Administration) שהביאה להקדשה אירונית של שם הקפיטריה במטה מחלקת החקלאות על שמו של הפרוספקטור האמריקאי אלפרד פאקר במטרה לבייש את ה-GSA בסיום החוזה מתקופת נשיאות ריצ'רד ניקסון להפעלת הקפיטריה. כמזכיר החקלאות, ברגלנד ניהל 83 אלף עובדים שהשפיעו כמעט על כל משלם מיסים וצרכן באמריקה; 9,000 הפקחים של המחלקה שמרו על ניקיון ואיכות הבשרים המשווקים לציבור, וברגלנד הורה על הלוואה בת 30 מיליון דולר בשנה לחקלאים.

עם תום נשיאות קרטר בינואר 1981, התמנה ברגלנד ליושב ראש הארגון "Farmland World Trade", ומילא תפקיד זה עד 1982. אחר כך נהיה לסגן נשיא ומנכ"ל האגודה הלאומית לשיתוף פעולה כפרי חשמלי. בתפקידו הציבורי האחרון היה לוביסט בקונגרס ובסוכנויות רגולטריות בשם עסקי החשמל של האגודה. בשנת 1994 נבחר בידי בית המחוקקים של מינסוטה לכהונה במועצת הנגידים של אוניברסיטת מינסוטה. לאחר קדנציה אחת שם פרש, וניהל חווה חקלאית בשטח של 2.4 קילומטר רבוע במינסוטה.

ב-9 בדצמבר 2018 נפטר ברגלנד בגיל 90.

== קישורים חיצוניים ==

* 
* 

== הערות שוליים ==

קטגוריה:בוגרי אוניברסיטת מינסוטה
קטגוריה:חברי בית הנבחרים של ארצות הברית ממינסוטה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:מזכירי החקלאות של ארצות הברית
קטגוריה:חברי הקבינט של ארצות הברית בממשל ג'ימי קרטר
קטגוריה:אמריקאים שנולדו ב-1928
קטגוריה:אמריקאים שנפטרו ב-2018
ודרך אין אחרת

ודרך אין אחרת הוא ספר עיון העוסק בסיפורים האישיים של לוחמים במלחמת העצמאות, ובהרחבות קצרות על קרבות בהם השתתפו אותם לוחמים. הספר נכתב על ידי אביחי ברג, חוקר, מרצה ומורה דרך, ויצא לאור בשנת 2021 בהוצאת סלע מאיר. 

== תהליך הכתיבה וההוצאה ==
אביחי ברג מראיין את לוחם הפלמ"ח יצחק רוט 

בין השנים 2007 - 2021 קיים ברג, מדריך ומרצה בבית ספר שדה שער הגיא, מעל מעל 130 שיחות עם לוחמי תש"ח, בהם לוחמי ההגנה, פלמ"ח, אצ"ל ולח"י. מתוך ראיונות אלה ליקט ברג 17 ראיונות שאותם הכניס לספר, כאשר הוא משווה ומאמת את העדויות ששמע מפי הלוחמים עם יהדע ההיסטורי הידוע לנו ממקורות נוספים. אל הסיפורים שסיפור הולחמים נוסף רקע היסטורי קצר. 

שם הספר נלקח מהבית השלישי בזמר הפלוגות של נתן אלתרמן: "כי לא נשוב אחור ודרך אין אחרת, אין עם אשר יסוג מחפירות חייו".

מימון הוצאת הספר נעשתה בעזרת גיוס המונים הדסטארט, שבו גויסו מעל 143,000 ש"ח.<ref></ref> בנוסף, הספר יצא בסיועה של המדרשה למנהיגות ציונית תבור. 

== תוכן הספר ==
את המבוא לספר כתב עמיחי שיקלי (לימים שר התפוצות והמאבק באנטישמיות). את האפילוג כתב תת-אלוף אופיר לויוס, קצין חינוך ראשי. 

הספר מחולק לחמישה שערים. השער הראשון, "בטרם מדינה" עוסק במאבק המזוין של היישוב בימי "המדינה שבדרך" והוא כולל את סיפורם של: פלגות הלילה המיוחדות (בפי יוסף אשד), עולי הגרדום מאיר פיינשטיין ומשה ברזאני (ב]יו של אליעזר בן עמי), לוחמי המחתרות בירושלים (בפי מאיר סודרי), ושל הפלי"ם (בפיו של מנחם זעירא קטוני). 

השער השני, "בדרך אל העיר" עוסק בקרבות בסביבות ירושלים, והוא כולל את סיפורם של: מלווי השיירות (בפיה של יוכבד בן שמואל), קרבות שער הגיא (בפיו של דן אופיר), קרבות לטרון ודרך בורמה (בפיו של יצחק פרידלנדר), שיירת נבי דניאל (בפיו של מיכה מיכאלי), של שיירת הל"ה ושל הקרב על גוש עציון (בפי גאולה חריף). 

השער השלישי, "על חומותייך" עוסק במערכה על ירושלים, והוא כולל את סיפורם של: הקרב על הרובע היהודי (בפיה של שרה וייס, בת הרב יצחק אביגדור אורנשטיין), קרב הקסטל, אליהו סלע (רעננה) והמערכה על ירושלים, הגח"ל (בפיו של יצחק רוט) וקרבות שכונות דרום העיר (בפיו של חיים דניאלי). 

השער הרביעי "אויב בשער" עוסק במערכה בשאר אזורי הארץ, והוא מספר את סיפורם של: החזית הדרומית ויצחק פונדק (בין השאר בפיו של מנחם כרמלי), קרב נגבה והחבלנים במלחמה (בפיו של עודד נגבי), על "הש"י" - שירות הידיעות של ההגנה (בפיו של גליל אלישיב). 

יוכבד בן שמואל, שסיפורה מובא בספר, מחזיקה בספר

==קישורים חיצוניים==
* 
* 
* 
* 
* [https://103fm.maariv.co.il/programs/media.aspx?ZrqvnVq=IELLHG&c41t4nzVQ=FJF&gntVQ=HFHKI "למען הגיבורים"] ראיון ב-103fm בתוכנית ינון מגל ובן כספית 5 בינואר 2021.
* 
* 
* 

== הערות שוליים ==

קטגוריה:ספרי 2021
קטגוריה:ספרי הוצאת סלע מאיר
קטגוריה:ספרי עיון בעברית: מלחמות ישראל
קטגוריה:ספרי עיון על הסכסוך הישראלי-פלסטיני
קטגוריה:המנדט הבריטי: ספרים
קטגוריה:ספרי מלחמת העצמאות
ברנהרד הרביעי, מרקיז באדן-דורלאך

ברנהרד הרביעי, מרקיז באדן-דורלאך (בגרמנית: Bernhard von Baden-Durlach; 1517 – 20 בינואר 1553) היה מרקיז באדן-פפורצהיים מ-26 בספטמבר 1552 ועד מותו.

== ביוגרפיה ==
ברנהרד היה הבן השני מהנישואים הראשונים של ארנסט, מרקיז באדן-פפורצהיים עם אליזבת מברנדנבורג-אנסבך-קולמבאך.

בדומה לאחיו הבכור אלברט, לברנהרד יוחסו חיים מרושעים, והוא תואר כיצור פראי. המוניטין הרע שלו עצר את המשא ומתן בין אביו לבין הדוכס מקלווה, אחיו של אשתו הרביעית של הנרי השמיני, מלך אנגליה, אן מקלווה, כדי שיתחתן עם אחותו האחרת של הדוכס אמיליה. ב-1537 הוא התנגד להצעת החלוקה של השטח של אביו בין בני אביו, ובמיוחד נגד זכויותיו של אחיו למחצה קרל השני, בטענה שהנישואים השניים של אביו היו מורגנטיים. לאחר שאחיו אלברט מת ב-1542, אביו סלח לו על התנגדותו הקודמת והבטיח לו שיירש את באדן התחתית.

בשנת 1540 הוא רכש את השליטה על העיר בזל.

הוא שלט בבאדן התחתית, עם הערים פפורצהיים ודורלאך מ-26 בספטמבר 1552 ועד מותו, בעוד שאחיו למחצה קרל השני שלט בבאדן העילית. עם זאת, שלטונו נמשך חודשים ספורים בלבד, שכן הוא מת באופן בלתי צפוי ב-20 בינואר 1553. הוא נקבר בכנסייה הקולגיאטית בפפורצהיים.

==קישורים חיצוניים==

== הערות שוליים ==

קטגוריה:גרמנים במאה ה-16
קטגוריה:מרקיזי באדן
קטגוריה:ילידי 1517
קטגוריה:נפטרים ב-1553
שגרירות הרפובליקה של קונגו בישראל

שגרירות קונגו בישראל היא הנציגות הדיפלומטית של הרפובליקה של קונגו בישראל. השגרירות ממוקמת בהרצליה והשגריר משנת 2013 הוא ז'אן-מארי נגקלה.

== רקע ==

הרפובליקה של קונגו וישראל קיימו יחסים מעת הקמת הרפובליקה של קונגו ב-1960, ובאוגוסט 1960 ערך נשיא קונגו פולבר יולו ביקור רשמי בישראל<ref></ref>.

השגרירות הישראלית ברפובליקה של קונגו נפתחה בנובמבר 1960, ולשגריר מונה ירחמיאל ירון<ref></ref><ref></ref>.

== השגרירות ==
בדצמבר 1962 מונה פול טאטי, בוגר בית הספר הלאומי של צרפת מעבר לים ומנהל אזרחי לשעבר של אפריקה המשוונית הצרפתית, מונה לשגריר הרפובליקה של קונגו בישראל<ref></ref>.

בפברואר 1963, פול טאטי הציג את כתב האמנה לנשיא יצחק בן צבי. לאחר מכן הוקמה שגרירות קונגו ברחוב בלפור 18 ברחביה בירושלים.

היחסים בין המדינות נפסקו בנובמבר 1972, והשגרירות נסגרה.

באוגוסט 1991 חודשו היחסים בין המדינות. קונגו הודיעה בתחילה כי תפתח שגרירות בירושלים, אך הדבר לא התמשש, וקונגו פתחה מחדש את השגרירות ברחוב משכית 9 בהרצליה<ref></ref>.

== שגרירי קונגו בישראל ==
פול טאטי היה השגריר הראשון של קונגו בישראל.

שגרירים וראשי משלחות הבאים כוללים את ג'וזף מאקוסו, אלי דינגה, גבריאל אגנבו, מוריס אקואלה, פייר-מישל נגוימבי, דייוויד מאדוקה וגיא-נסטור איטואה, מ-2006 עד 2013<ref></ref>.

==קישורים חיצוניים==
* 

== הערות שוליים ==

הרפובליקה_של_קונגו
קטגוריה:הרפובליקה של קונגו: יחסי חוץ
קטגוריה:יחסי הרפובליקה של קונגו – ישראל
קטגוריה:הרצליה: מבנים
פרשת אלזה נייגו

צעדת הלוויה של אלזה נייגו
פרשת אלזה נייגו היא אירוע רצח בטורקיה שאירע בשנת 1927 של אישה יהודייה בשם אלזה נייגו על ידי פקיד טורקי. הרצח עורר הפגנה אנטי-ממשלתית בהלוויה שלה, שהרשויות ראו בה כאירוע פלילי.<ref name="Jewry"></ref><ref name="Abraham"></ref> ממשלת טורקיה טענה כי הסיסמאות ששימשו במחאות היו אנטי טורקיות. בעקבות ההפגנה נעצרו עשרה מפגינים יהודים, אשר שוחררו לאחר שלושים יום.<ref></ref>

== הרצח ==
אבלים נושאים את ארונה של אלזה נייגו
אלזה נייגו בת ה-22 הייתה קלדנית של חברת הביטוח הלאומי של טורקיה.<ref name="jta" /> במהלך חופשה באי הייבלי , פקיד טורקי מוסלמי אוסמן ביי התאהב בה.<ref name="jta"></ref> אוסמן ביי, שהיה מבוגר מאלזה ב-30 שנה, עקב אחרי אלזה ברחבי האי.<ref name="jta" /> מיואשת קטעה אלזה נייגו את חופשתה וחזרה הביתה. אלזה נייגו התארסה בסופו של דבר לעמית יהודי לעבודה. אוסמן ביי, שזעם על האירוסין, רדף אחרי אלזה נייגו ודקר אותה למוות בסכין.<ref name="jta" />

== לאחר הרצח ==
במהלך ההלוויה נערכה הפגנה בהתנגדות לממשלת טורקיה. ההפגנה הביאה לתגובות אנטישמית בעיתונות הטורקית. <ref></ref> תשעה מפגינים נעצרו מיד באשמת פגיעה בעקרון ששת החיצים, כינוי לסדרת העקרונות החברתיים של מוסטפא כמאל אטאטורק, המהווים סמל של מפלגת העם הרפובליקאית בטורקיה.<ref name="jta" /> אך זוכו מהאישומים במשפט ראשון. מאוחר יותר, נפתח משפט שני נגד תשעה יהודים וגם עד יחיד רוסי לרצח. הנאשמים נעצרו. ארבעה מהם נידונו בגין העבירה הספציפית של "פגיעה בתרבות הטורקית ".<ref name="jta" />

== הערות שוליים ==

קטגוריה:יהודים טורקים
קטגוריה:אלימות נגד נשים
קטגוריה:יהדות טורקיה
קטגוריה:טורקיה: היסטוריה
קטגוריה:1927 בטורקיה
קתרינה מאוסטריה (1420–1493)

קתרינה מאוסטריה (1420 – 11 בספטמבר 1493) הייתה חברת בית הבסבורג ובאמצעות נישואים מרקיזת באדן.

== ביוגרפיה ==
קתרין נולדה ב-1420 בווינר נוישטאדט, והייתה בתו של ארנסט, דוכס אוסטריה ושטיריה, שכונה "הברזל" וצימבורגיס ממזוביה, בתו של שימוביט הרביעי, דוכס מזוביה. אחיה הגדול של קתרינה, פרידריך השלישי הוכתר כקיסר האימפריה הרומית הקדושה ב-1452. היא גדלה בווינר נוישטאדט יחד עם אחיה פרידריך השלישי ואלברכט השישי.<ref>Ferdinand Carl Böheim: Chronik von Wiener-Neustadt, self-published, 1863, p. 99</ref>

היא התחתנה עם צ'ארלס הראשון בפפורצהיים ב-15 ביולי 1447. היא הביאה לו נדוניה של 30 דוקטים.<ref>Christoph Friedrich von Stälin: Wirtembergische Geschichte, J. G. Cotta'scher Verlag, 1856, p. 725</ref> היא ביטאה את שימור דרגתה הגבוהה על ידי הצבת הסמל האוסטרי ליד מגן באדן בסמלה האישי.<ref>Alterthums-Verein zu Wien: Berichte und Mittheilungen des Alterthums-Vereines zu Wien, vol. 2, Buchhandlung Prandel und Meyer, 1857, p. 143</ref> לאחר נישואיו, מונה קרל הראשון למושל אוסטריה הנוספת על ידי זיגיסמונד, ארכידוכס אוסטריה וטירול. בתפקיד זה, הוא הכיר את חבר המועצה של זיגיסמונד מתאוס הומל.<ref>Sönke Lorenz (ed.): Attempto, oder wie stiftet man eine Universität?, Franz Steiner Verlag, 1999, p. 105</ref>

קתרינה האריכה ימים לאחר בעלה, איתו חיה במשך 18 שנים. בנה כריסטוף עזב את טירת הוהנבאדן שנותרה כמושב האלמנה ובנה לעצמו את הטירה החדשה בבאדן-באדן.

קתרינה מתה ב-11 בספטמבר 1493 ונקברה בבאדן-באדן.

=== משפחתה ===
מנישואיה עם קרל הראשון, נולדו לה הילדים הבאים:
* קתרינה (15 בינואר 1449 – לפני 8 במאי 1484), התחתנה עם גאורג השלישי, רוזן ורדנברג-זארגנס
* זימבורג (15 במאי 1450 – 5 ביולי 1501), התחתנה עם אנגלברט השני, רוזן נסאו-דילנבורג
* מרגרטה (1452 – 1495)
* כריסטוף הראשון, מרקיז באדן (13 בנובמבר 1453 – 19 באפריל 1527)
* אלברט, מרקיז באדן-האכברג (1456 – 1488)
* פרידריך (9 ביולי 1458 – 24 בספטמבר 1517), בישוף אוטרכט

=== אילן יוחסין ===

== הערות שוליים ==

קטגוריה:גרמנים במאה ה-15
קטגוריה:בית צרינגן
קטגוריה:ילידי 1424
קטגוריה:נפטרים ב-1493
אום ניילוק

אום ניילוק
אום ניילוק (באנגלית: Nyloc; הלחם של: Nylon ו Lock), המכונה גם אום נעילה מניילון, אום נעילה פולימרי, או אום מעצור אלסטי, הוא מעין אום נעילה עם צווארון ניילון המגביר את החיכוך על הברגה.

הצווארון מניילון ממוקם בקצה האום, עם קוטר פנימי (ID) קטן מעט מהקוטר העיקרי של הבורג. הברגה לא חותכת לתוך תוסף הניילון, עם זאת, התוסף מתעוות בצורה אלסטית על הכריכות כאשר מופעל לחץ הידוק. התוסף נועל את האום כנגד הבורג כתוצאה מחיכוך, הנגרם מכוח הלחיצה הרדיאלי הנובע מעיוות הניילון. אומי ניילוק שומרים על יכולת הנעילה שלהם עד 121°C.<ref></ref>

עקב יכולת הנעילה המצוינת של האומים, הם משמשים במערכות עם תנאים "קשים" כגון רעידות חזקות ותכופות או מצבים אחרים בהם אומים רגילים אינם יכולים להחזיק מעמד זמן רב.

== סימן מסחרי ==
אין סימנים מסחריים רשומים שהוגשו בארצות הברית עבור "Nyloc" או "Nylock" הפעילים בכל הנוגע למחברים.<ref></ref> באוסטרליה, "nyloc" הוא סימן מסחרי רשום.

==קישורים חיצוניים==

== הערות שוליים ==

קטגוריה:אביזרי חיבור
אלבינה קלמנדי

אלבינה קלמנדי (; IPA: [alˈbina kɛlˈmendi]; נולדה ב-27 בינואר 1998)<ref name=":0"></ref> היא זמרת-יוצרת אלבנית מקוסובו. התפרסמה בעיקר בזכות השתתפותה בעונה הרביעית של "The Voice Albania" ב-2014 והגעתה למקום השני.<ref></ref>

== שנותיה הראשונות וקריירה ==
קלמנדי נולדה בפץ' שבקוסובו (אז חלק מסרביה ומונטנגרו). בצעירותה למדה נגינה על פסנתר ועל קלרינט בבית הספר למוזיקה בעיר הולדתה, והחלה להופיע בקביעות לצד משפחתה תחת השם "פאמילי בנד".<ref name=":0" /><ref name=":1"></ref>

בשנת 2014 השתתפה בעונה הרביעית של "The Voice Albania", שם הגיעה למקום השני. בשנה שלאחר מכן השתתפה בעונה ה-12 של טופ פסט, שם ביצעה את שירה "Nuk ka ma mire".<ref></ref>

ביוני 2022 הוציאה את אלבום הבכורה שלה, Nana loke. ב-27 באוקטובר נחשף על ידי רשות השידור האלבנית כי קלמנדי עתידה להשתתף במהדורה ה-61 של פסטיבלי אי קנגס, הקדם הלאומי של אלבניה לתחרות הזמר של האירוויזיון.<ref></ref> אף על פי שהגיעה למקום השני בגמר התחרות בהתאם להחלטת השופטים, נבחרה על ידי הציבור שהצביע מאלבניה ומקוסובו לעמוד בראש המשלחת האלבנית לאירוויזיון 2023, שהתקיים בליברפול שב, יחד עם משפחתה, פאמיליה קלמנדי.<ref></ref> ב-11 במאי 2023 ביצעו קלמנדי ומשפחתה את "Duje" על בימת חצי הגמר השני של אירוויזיון 2023. עם הקראת התוצאות של שלב זה נמנו בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. אלבניה הופיעה עשירית, לפני איטליה ואחרי שוודיה.

== קישורים חיצוניים ==
* 

== הערות שוליים ==

קטגוריה:זמרות אלבניות
קטגוריה:זמרות פופ
קטגוריה:משתתפי פסטיבלי אי קנגס
קטגוריה:נציגי אלבניה באירוויזיון
קטגוריה:משתתפי אירוויזיון 2023
קטגוריה:משתתפי The Voice
קטגוריה:ילידות 1998
קטגוריה:אלבנים שנולדו ב-1998
Duje (שיר)

"Duje" (בעברית: "לאהוב") הוא סינגל שהוקלט על ידי זמרת הפופ האלבנית אלבינה ומשפחתה, פאמיליה קלמנדי. לאחר שזכה למספר ההצבעות הגבוה ביותר בקרב הציבור מאלבניה ומקוסובו במהדורה ה-61 של פסטיבלי אי קנגס, אירוע הקדם הלאומי של אלבניה לתחרות הזמר של האירוויזיון, נבחר השיר לייצג את המדינה באירוויזיון 2023, שהתקיים בליברפול שב.<ref></ref> הוא יצא לאור ב-19 בדצמבר 2022, ונכתב והולחן על ידי אניס מולאי ואריונה רושיטי.

== לפני האירוויזיון ==

המהדורה ה-61 של פסטיבלי אי קנגס הופקה על ידי רשות השידור האלבנית Radio Televizioni Shqiptar (RTSH) במטרה לבחור את הנציג הלאומי של המדינה לאירוויזיון. במהדורה זו הונהגו שינויים משמעותיים בשיטת ההצבעה. מאז 2017, הנציג נבחר אך ורק על ידי השופטים. במרוצת הזמן שיטה זו התגלתה כשנויה במחלקת, כאשר הואשמו השופטים בנפוטיזם ובשחיתות.<ref></ref><ref></ref> בספטמבר דווח כי הזוכה בפסטיבל יבחר באמצעות מערכת המכילה הצבעה ציבורית. ב-28 באוקטובר אושר באופן רשמי שיטת ההצבעה: שלושת המקומות הראשונים יבחרו כרגיל על ידי חבר השופטים, אך הזוכה בפסטיבל לא יהפוך לנציגה הרשמי של אלבניה באירוויזיון באופן אוטומטי. הנציג הלאומי לאירוויזיון יבחר על ידי מערכת הצבעה נפרדת מזו הקודמת, בהתאם לקולות הציבור בלבד.<ref></ref>

"Duje" השתתף בחצי הגמר הראשון של התחרות. כיוון שאלבינה נמנית ברשימת ה"אמנים הגדולים" של האירוע, היא העפילה לגמר באופן אוטומטי. לקראת הגמר התגלה השיר כמועדף על המעריצים לזכייה. הוא דורג במקום ראשון בסקרים שפורסמו ב-Wiwibloggs.<ref></ref> בגמר הגיע למקום השני בהצבעות השופטים, אך ניצח במערכת ההצבעה של הקהל, ונבחר לייצג את אלבניה באירוויזיון 2023.<ref></ref>

== באירוויזיון ==
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר<ref name="Rules"></ref>; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אלבניה שובצה למחצית השנייה של חצי הגמר השני, שהתקיים ב-11 במאי 2023.<ref></ref>

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אלבניה שובצה כהופעה ה-14 בסדר, לפני ליטא ואחרי אוסטריה.<ref name="order"></ref> ב-11 במאי 2023 ביצעו קלמנדי ומשפחתה את "Duje" על בימת חצי הגמר השני של אירוויזיון 2023. עם הקראת התוצאות של שלב זה נמנו בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. אלבניה הופיעה עשירית, לפני איטליה ואחרי שוודיה.

==קישורים חיצוניים==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אירוויזיון 2023
קטגוריה:שירי אלבניה באירוויזיון
קטגוריה:שירים באלבנית
קטגוריה:שירי אהבה
נאדי בארץ הצעצועים (סדרת טלוויזיה, 2009)

נאדי בארץ הצעצועים (באנגלית: Noddy in Toyland) היא סדרת הנפשה ממוחשבת בריטית לילדים, המבוססת על סדרת הספרים "נדי" מאת איניד בלייטון.

הסדרה, אשר כוללת עונה אחת ו-49 פרקים, שודרה במקור בבריטניה. תקופת השידור המקורית של הסדרה היא החל מ-20 באפריל 2009 עד 6 בדצמבר 2009. בישראל הסדרה שודרה בדיבוב לעברית בשנת 2013 בערוץ הופ!.

== עלילה ==
הסדרה עוקבת אחר נאדי, אשר בכל פרק עובר הרפתקה חדשה עם חבריו הטובים הגנום אוזניון, השוטר מר פלוד וטסי הדובה.

== מדבבים ==
הדיבוב העברי ביום על ידי טל רזניק, והופק על ידי יעל אללוף.
{| class="wikitable plainrowheaders" style="text-align:center;"
!שם הדמות
!מדבב/ת בעברית
|-
|נאדי
|אייל לייבין
|-
|אוזניון
|עמי מנדלמן
|-
|טסי
|טליה ברקאי
|-
|מר פלוד / עכבר ממונע
|דן שצברג
|-
|ניב
|גדי לוי
|-
|מר מתנדנד / סלייד
|סער בדישי
|-
|לינדי
|נעמה אוזן
|-
|לולה
|מאי יעקובסון
|-
|גברת סקיטל
|אורלי קטן
|-
|מר ג'מבו
|דדי זהר
|-
|גובו
|דור סרוגו
|}
בנוסף, בדיבוב העברי דיבבו גם לורה שופוב, אורן בכר ונועה בכר.

== קישורים חיצוניים ==
* 

קטגוריה:נאדי
קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות ערוץ הופ!
Lighter (שיר של נייתן דאו)

"Lighter" הוא סינגל של התקליטן והמפיק המוזיקלי האנגלי, נייתן דאו, בשיתוף פעולה עם היוטיובר והראפר הבריטי, KSI, וכן (ללא קרדיט) הזמרת-יוצרת הבריטית, אלה הנדרסון. השיר יצא, על ידי חברות התקליטים וורנר מיוזיק גרופ ואטלנטיק רקורדס, ב-24 ביולי 2020. השיר נכתב על ידי נייתן דאו, טרה ז'אן-מארי, אלה הנדרסון, KSI וג'וני לטמייר, והופק על ידי נייתן דאו וטרה ז'אן-מארי.

נכון לדצמבר 2022, השיר הושמע למעלה מ-119 מיליון פעמים בספוטיפיי,<ref></ref> ולמעלה מ-24 מיליון פעמים ביוטיוב.<ref></ref>

== פרסים ומועמדויות ==
{| class="wikitable sortable plainrowheaders"
! scope="col" |שנה
! scope="col" | פרס
! scope="col" | קטגוריה
! scope="col" |תוצאה
! scope="col" |הערות
|-
! 2020
| אמזון מיוזיק בריטניה
| השיר הטוב ביותר
| 
| align="center" |<ref></ref>
|-
! 2021
|פרסי המוזיקה הבריטית
|סינגל בריטי
| 
| align="center" |<ref></ref>
|}

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!הממלכה המאוחדת (BPI)<ref></ref>
|פלטינה
|600,000
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! scope="row" |עולמי
| rowspan="2" | 24 ביולי 2020
|הורדת מוזיקה, הזרמת מוזיקה
| rowspan="2" |מקורית
| rowspan="6" |וורנר מיוזיק גרופ, אטלנטיק רקורדס
| style="text-align:center;" |<ref name="SP"></ref>
|-
! scope="row" | הממלכה המאוחדת
|להיט רדיו עכשווי
| style="text-align:center;" |<ref></ref>
|-
! rowspan="4" scope="row" |עולמי
| 28 באוגוסט 2020
| rowspan="4" |הורדת מוזיקה, הזרמת מוזיקה
|אקוסטית
| style="text-align:center;" |<ref name="Acoustic"></ref>
|-
| 4 בספטמבר 2020
|רמיקס S-X
| style="text-align:center;" |<ref name="SX"></ref>
|-
| 21 בספטמבר 2020
|רמיקס PS1
| style="text-align:center;" |<ref name="PS1"></ref>
|-
| 9 באוקטובר 2020
| רמיקס Shapes
| style="text-align:center;" |<ref name="Shapes"></ref>
|}

==קישורים חיצוניים==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אלה הנדרסון
קטגוריה:שירים באנגלית
קטגוריה:שירי מוזיקת האוס
קטגוריה:סינגלים בהוצאת וורנר מיוזיק גרופ
הרמן החמישי, מרקיז באדן-באדן

הרמן החמישי, מרקיז באדן (בערך 1180 – 17 בינואר 1243) שלט בוורונה ובבאדן מ-1190 ועד מותו.

== ביוגרפיה ==
הרמן היה בנם של הרמן הרביעי ואשתו ברטה מטיבינגן. הוא התחתן ב-1217 עם אירמנגרד, רוזנת הפלטין ליד הריין.

במחלוקת על כס המלכות הגרמני של 1198, הרמן היה לצדו של המלך פיליפ, ובין השנים 1208–1211 לצד הקיסר אוטו הרביעי. הוא היה חסיד אדוק של הקיסר פרידריך השני. הרמן ייסד גם את הערים בקננג, פפורצהיים ושטוטגרט. בשנת 1219 הפכה פפורצהיים למושב השלטון של מרקיזות באדן.

ב-1218 הוא זנח את התביעות לתארים בצרינגן, וב-1227 ויתר על התביעות גם בבראונשווייג. הרמן הפך אז לרוזן של אורטנאו וברייסגאו. כחבר בפמלייתו של הקיסר פרידריך השני, הוא סייר ברוב גרמניה ואיטליה, ובשנת 1221 נפל בשבי במצרים. הוא השתתף במסע הצלב החמישי ובמסע הצלב השישי ב-1228 עם פרידריך השני ואחיו. המרקיז יעץ להיינריך השביעי עד שהודח. הרמן השתתף גם במאבק ההגנתי מול המונגולים בליגניץ.

הוא ייסד או תמך בכמה מנזרים חשובים: מנזר מאולברון, מנזר טננבך, מנזר הרנאלב, מנזר סלץ, מנזר סאלם ומנזר בקנאנג. אשתו אירמנגרד הקימה את מנזר ליכטנטל בבאדן-באדן ב-1245, שלימים הפך למקום קבורתם של המרקיזים.

הרמן נקבר ב-Backnang, עד שאלמנתו טמנה מחדש את שרידיו בליכטנטל ב-1248.

=== משפחתו ===
להרמן ולאשתו נולדו הילדים הבאים:
* הרמן השישי (1225–1250)
* רודולף הראשון (1230–1288)
* מכטילד (נפטרה ב-1258), התחתנה עם אולריך הראשון, רוזן וירטמברג
* אליזבת, התחתנה תחילה עם אברהרד, רוזן אברשטיין, ולאחר מכן עם לודוויג השני מליכטנברג.

== קישורים חיצוניים ==

קטגוריה:מרקיזי באדן
קטגוריה:ילידי 1180
קטגוריה:נפטרים ב-1243
תאלסולאון

תאלסולאון (שם מדעי: Thalassoleon; מילולית: "אריה ים של האוקיינוס") הוא סוג נכחד של טורף ימי גדול ממשפחת האוטריים, אשר התקיים לחופי צפון האוקיינוס השקט של המיוקן ואולי תחילת הפליוקן.

סוג זה תואר ב-1977 בידי החוקרים Repenning and Tedford וידועים 3 מינים מאובנים שלו: Thalassoleon mexicanus, שהתגלה בבאחה קליפורניה, Thalassoleon macnallyae שהתגלה ביפן ועוד מין אפשרי, Thalassoleon inouei, אשר התגלה במרכז קליפורניה ומספר חוקרים משייכים אותו למין T. mexicanus.

מעריכים שאריה ים קדום זה היה קרוב לדובי הים ובעיקר למין דוב ים צפוני והיה בעל גולגולת נוקשה באורך 272 מ"מ. ממדי הגוף הגיעו למשקל של 295 עד 318 ק"ג, מה שהופך אותו לאחד מהגדולים שבאוטריים.

==קישורים חיצוניים==

==הערות שוליים==

קטגוריה:טורפים ימיים פרהיסטוריים
קטגוריה:מגה-פאונה ימית של הנאוגן
קטגוריה:מאובני טקסונים שתוארו ב-1977
פיליפ דה גול

פיליפ אנרי קסבייה אנטואן דה גול (בצרפתית: Philippe Henri Xavier Antoine de Gaulle; 28 בדצמבר 1921 – 13 במרץ 2024) היה אדמירל ופוליטיקאי צרפתי, בנו של נשיא צרפת לשעבר שארל דה גול.

==ביוגרפיה==
פיליפ דה גול היה ילדם הבכור ובנם היחיד של שארל דה גול ואשתו איבון . הוא נולד בפריז ולמד שם בקולג' סטניסלאס הקתולי, שבו למד גם אביו. התגייס לצי הצרפתי, ובעת המערכה על צרפת באביב 1940 היה צוער באקדמיה הימית של הצי . הוא נמלט לבריטניה ושם הצטרף לכוחות צרפת החופשית. הוא שירת בכוחות הצי של צרפת החופשית והשתתף בקרבות ימיים בתעלת למאנש ובאוקיינוס האטלנטי. לאחר פלישת בעלות הברית לצרפת הוא לחם שם במסגרת הדיוויזיה המשוריינת השנייה הצרפתית, כמפקד מחלקה ברגימנט משוריין של חיילי הצי. בעת שחרור פריז באוגוסט 1944 נשלח לשאת ולתת על כניעתו של כוח גרמני שהתבצר בארמון בורבון ועשה זאת תוך סיכון עצמי. בהמשך המלחמה לחם בהרי הווז'.

לאחר המלחמה המשיך בשירותו בצי וטיפס בסולם התפקידים והדרגות. השתתף במלחמת הודו–סין הראשונה. פיקד על פריגטה מהירה, היה מפקד האווירייה של הצי באזור פריז ובהמשך מפקד ספינת טילים. ב-1971 קודם לדרגת סגן אדמירל ומונה למפקד חטיבת הניסויים של הצי. ב-1975 קודם לדרגת תת-אדמירל. בשנים 1976–1977 שירת כמפקד כוחות הצי באוקיינוס האטלנטי. ב-1980 היה לאדמירל. ב-1982 סיים את שירותו הצבאי, לאחר כהונה כמפקח הכללי על הצי.

בשנים 2004–1986 כיהן דה גול בסנאט, הבית העליון של הפרלמנט הצרפתי, כנציג של מחוז פריז. הוא ייצג את מפלגת התעוררות הרפובליקה ובהמשך את האיחוד למען תנועה עממית. השפעתו הפוליטית הייתה מעטה.

בדצמבר 2021 מלאו לדה גול 100 שנה.

נפטר ב-13 במרץ 2024.

==משפחתו==
בשנת 1947 נישא דה גול להנרייט דה מונטלמבר סר (Henriette de Montalembert Cers; 1929–2014). נולדו להם ארבעה בנים.

==אותות ועיטורים שבהם עוטר==
* הצלב הגדול של לגיון הכבוד (2005)
* הצלב הגדול של המסדר הלאומי של ההצטיינות
* צלב המלחמה 1939–1945
* המדליה האווירונאוטית.

כדי לא ליצור מראית עין של נפוטיזם נמנע אביו, הגנרל שארל דה גול, מלהעניק לו את אות מסדר השחרור ואת מדליית תנועת ההתנגדות הצרפתית, על אף פועלו בכוחות צרפת החופשית.

==קישורים חיצוניים==

* [https://www.elysee.fr/emmanuel-macron/2021/12/28/centenaire-de-lamiral-philippe-de-gaulle ברכה לדה גול במלאת לו 100 שנה], באתר נשיא צרפת 

== הערות שוליים ==

קטגוריה:אדמירלים צרפתים
קטגוריה:אנשי צבא צרפתים במלחמת העולם השנייה
קטגוריה:פוליטיקאים צרפתים
קטגוריה:צרפתים שהגיעו לגיל מאה
קטגוריה:שארל דה גול
קטגוריה:מעוטרי צלב המלחמה
קטגוריה:מקבלי אות לגיון הכבוד
קטגוריה:מקבלי עיטור המלחמה הפטריוטית הגדולה
קטגוריה:צרפתים שנולדו ב-1921
קטגוריה:צרפתים שנפטרו ב-2024